HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Olen iloinen, kun seurassani on jälleen rakas veli, pastori Leonei, -
jota kutsumme myös Leoksi. Helpompi teille.
Kiva, kun tulit. Hän palvelee seurakuntaa Aasiassa.
Hän tavoittaa ihmisiä maassa, joka on suljettu evankeliumilta, -
ja tekee siellä hienoa työtä.
Tänään puhutaan erityisesti lähetyskutsusta.
Uskon, että katsojissa on sellaisia, jotka haluaisivat lähetystyöhön.
Leolla ja minulla on kokemusta lähetyskentältä.
Kerromme, mitä olemme oppineet siitä, miten sitä voi kehittää.
Monilla on romanttisia käsityksiä lähetystyöstä.
"Minä lähden Intiaan. Minä lähden Afrikkaan." Kerropa.
Edellisessä jaksossa puhuit siitä, miten Jumala kutsui sinut jengielämästä -
ja miten sydämessäsi oli palo. Mikä on ensimmäinen merkki lähetyskutsusta?
Ensimmäinen asia, mikä pitää olla, jos on saanut lähetyskutsun, -
on palveleva sydän. Mitä lähetystyö loppujen lopuksi on?
Siinä Jumala etsii ihmisiä ja lähtee pelastamaan ihmisiä.
Lähetystyö ei ala minun sydämestäni vaan Jumalan sydämestä.
Ensimmäisenä pitää ymmärtää, että kun katsoo Raamattua, -
täytyy ymmärtää, että pitää tehdä jotain, tavoittaa ihmisiä, etsiä.
Jos en välitä totuudesta tai Raamatusta -
ja jos olen seurakunnassa etsimässä omaan elämääni mukavuutta tai etua, -
jos rukoilen ja palvelen Jumalaa, jotta elämäni paranisi.
Ei ole väärin tavoitella parempaa elämää.
Mutta jos ainoa tavoite on parempi elämä -
eikä ollenkaan katso ulospäin tai etsi Jumalan sydäntä.
Se on ensimmäinen merkki. Täytyy tietää, että Jumala rakastaa ihmisiä.
Hän rakastaa kadonneita ja haluaa tavoittaa heidät. Miten?
Tässä lähetystyöntekijät astuvat kuvaan. - Kiintoisaa.
Jos joku tekee muistiinpanoja: Lähetystyö alkaa Jumalan sydämestä.
Se ei ala omasta vaan Jumalan sydämestä.
Kun ymmärtää, että Jumala rakastaa ihmisiä, -
voi sanoa: "Herra, miten voin olla osa unelmaasi ja suunnitelmaasi?"
Lähetystyö on Jumalan työ, ei minun työni.
Jumala kutsui sinut mukaan työhönsä.
Toiseksi elämässäni tapahtui niin, -
että vaikka halusin tehdä jotain, palvella Jumalaa jotenkin -
ja tavoittaa ihmisiä, en tiennyt, miten.
Tarvitsen Pyhän Hengen voimaa.
Se oli yksi rukouspyynnöistäni. "Herra, anna Pyhän Hengen voima."
Luin, että ennen kuin apostolit lähtivät tavoittamaan maailmaa -
ja julistamaan evankeliumia, Jeesus käski heidän pysyä Jerusalemissa, -
kunnes he saavat voiman ylhäältä. Sanoin: "Herra, haluan tuon voiman."
Sitten aloin rukoilla. Kun olin 17-vuotias, -
sain Pyhän Hengen kasteen.
Se on toinen asia lähetyskutsusta. Et pysty siihen omin neuvoin.
Tarvitset kipeästi Jumalan voimaa elämääsi.
Miten sen saa? Pyytämällä. Pyytämällä sitä Jumalalta.
Ja se on lupaus. - Jeesus sanoi: "te saatte voiman, -
kun Pyhä Henki tulee yllenne." Ei ole muuta tapaa tehdä lähetystyötä.
Tarvitset Pyhän Hengen voimaa, sillä se työ on Hänen.
Silloin tarvitset Hänen voimaansakin. - Hän toimii kauttasi -
kansojen keskuudessa, kun etsitään kadonneita.
Kun olin 17-vuotias pienessä seurakunnassa -
sain Pyhän Hengen kasteen.
Jotkut kysyvät: "Miksi tarvitaan vielä Pyhän Hengen kaste?
Emmekö saaneet Pyhän Hengen, kun otimme Jeesuksen vastaan?"
Ymmärrän, miksi niin ajatellaan, mutta voin sanoa omasta kokemuksestani, -
että kun sain Pyhän Hengen kasteen, elämäni muuttui kertaheitolla.
Ennen sitä minulla ei ollut rohkeutta.
Ennen kastetta kaikki tämä, polte ja tuli sisälläni, oli tällainen.
Ja kasteen jälkeen tällainen.
Sydämeeni tuli liekki, Jumalan tuli.
Aloin katsella Herraa ja tutkia Jumalan Sanaa.
Aloin tavoitella sitä. Eli täytyy ymmärtää, että työ on Jumalan.
Niin. Jumalan työ, Jumalan sydän. - Ja Jumalan voima.
Tosi hyvä. Älä siis lähde työhön ilman Jumalan voimaa.
Siitä ei tule mitään. - Ei. Niin moni on lähtenyt yrittämään omin voimin, -
vain oman älyn, tiedon, kokemuksen tai kontaktien pohjalta, -
ja he ovat turhautuneet pahasti.
Muistan tästä erään tarinan. T. L. Osborn, en tiedä, tiedätkö hänet.
Kuuluisa evankelista ja lähetti. - Tiedän.
Kun hän aluksi lähti lähetystyöhön, hänellä ei ollut Pyhän Hengen voimaa.
Hän oli vaimonsa kanssa Intiassa vuoden. Tuloksia ei tullut, -
ja hän palasi Amerikkaan täysin turhautuneena ja pettyneenä.
Hän sanoi: "Emme voi tehdä mitään Intiassa. Emme tiedä, mitä tehdä."
Silloin he täyttyivät Pyhällä Hengellä. Sitten he menivät takaisin. Se toimi.
Se ei tule omasta voimastamme.
Aina työ lähetystyöntekijänä ei ole suurten massojen tavoittamista.
Se riippuu Jumalan kutsusta. - Ja lähetystyön tyypistä.
Mutta silti tuntee Jumalan liikkuvan.
Tuntee Jumalan, kuin avoimen oven, hyvin selvästi, -
kun on saanut Pyhän Hengen voiman. Ihmisiä pelastuu ja paranee.
Ihmisten elämä muuttuu. - Jumala toimii.
Kerran maassa, jossa palvelen, luin Raamattua ihmisten kanssa.
Pelkästään luin, en saarnannut tai opettanut.
Silloin Pyhä Henki iski. Ihmiset alkoivat itkeä ja tehdä parannusta -
ja antoivat elämänsä Jeesukselle vain, kun luin Raamattua.
Johtuiko se siitä, että olet niin hyvä lukemaan? Ei.
Se johtui siitä, että siellä oli Jumalan voima.
Kaikki alkaa siis sisältäsi ensin -
ja sitten ympäriltäsi. Jos sinulla on kutsu, -
se ei tule näkyviin vasta, kun lähdet kansojen pariin.
Jos sinulla todella on kutsu, -
Esimerkki. Kuka oli suuri lähetys- työntekijä Uudessa testamentissa?
Mainitse joku suuri lähetyssaarnaaja Uudessa testamentissa. - Paavali.
Paavali. Kaikilla lähetyskursseilla tärkein esimerkki on Paavali.
En puhu Jeesuksesta. Hän ei ole lähetyssaarnaaja. Hän on lähetystyö.
Mutta Paavali. Paavali pelastui.
Paavali alkoi saada opetusta. Antautui opetettavaksi.
Kaatui Pyhästä Hengestä. Ananias rukoili hänen puolestaan.
Aivan. Hänellä oli kutsu Jumalalta, Jumalan voima.
Hän ymmärsi Jumalan sydäntä. Jumala ilmoitti kutsun hyvin selvästi.
"Menet pakanoiden pariin." Lähtikö hän heti seuraavana päivänä? - Ei.
Alkoi vuosien valmistelu kotikaupungissa ja Arabiassa.
Hän vastaanotti ja vastaanotti.
Mutta jo silloin hänen sydämensä oli... - Hän palveli.
Ja se on kolmas asia. Ellei palvele sillä paikalla, millä nyt on...
Ei saa lähtövaltuutusta. Missä Paavali oli, kun Jumala kutsui hänet, -
ja sanoi: "Erottakaa Barnabas ja Paavali minun työhöni"?
Profeettojen luona. - Hän palveli. Sana "palvella" mainitaan.
Paavali palveli Antiokian seurakuntaa.
Hän palveli profeettoja, Mestaria ja seurakuntaa.
Hän ei ollut tuntematon heppu.
Kukaan ei tuntenut häntä. - Ei. Hän istui ja katseli saarnoja.
Odotti pakanoiden luo pääsyä. - "Lähden joku päivä."
Ei. Hän palveli kokosydämisesti. Ja sen takia, -
he rukoilivat ja paastosivat, ja sitten Pyhä Henki sanoi: -
"Tämä mies on valmis. Lähde." Ja hän lähti.
Työn ja kutsun ensihedelmä on paikallisessa seurakunnassa.
Se ilmenee jo, ennen kuin lähtee. - Seurakunta vain tunnistaa kutsun.
Seurakunta sanoo: "Tällä henkilöllä on kutsu. Hän on lähetti, -
sillä katsokaa hänen elämäänsä. Se tuottaa hedelmää. Hän palvelee."
Hän ei ole sellainen uskova, -
joka koko ajan ottaa löysin rantein ja laiskottelee.
Kun sain kutsun, aloin palvella paikallisseurakunnassa.
En osannut saarnata, opettaa, laulaa tai rukoilla, -
mutta osasin siivota ja järjestellä tuoleja.
Siihen aikaan ei ollut tietokoneita, joilla kirjoittaa laulunsanat kuorolle.
Kaikki tehtiin käsipelillä.
Esimerkiksi nuorisokuorossamme oli 40 nuorta.
Neljätkymmenet laulunsanat käsipelillä, -
jotta kuorolaisilla olisi laulunsanat.
Ja leimat. Niinkö se sanotaan?
Seurakunnan mainoslehtiin painettiin leimat.
Monesti leimasin 500 tai tuhat mainoslehtistä...
Olin se, joka asensi kaiuttimet.
Autoin vetämään johtoja.
Ne olivat juttuja, joita osasin.
Avasin ovet, lukitsin ovet, sytytin valot.
Se on osa valmistelua. - Niin on.
Monilla nuorilla on romanttinen kuva lähetystyöstä, -
ja he kuvittelevat itsensä Intiassa tai Afrikassa, ja kaikki on ihanaa.
Mutta kun pastori pyytää evankelioimaan, ei ole aikaa.
Tai rukoilemaan tai palvelemaan seurakunnassa. Ei ehdi.
Olen pyytänyt itseään läheteiksi kutsuvia palvelemaan. Ei ehdi.
Ajattelen: "Millainen lähetti sinä olet?"
Kutsun heitä feikkilähetyssaarnaajiksi.
He sanovat, että... - Se on fantasia.
Aivan. He sanovat: "Teen sen sitten, kun olen siellä."
Ellei sitä tee nyt, ei ikinä edes lähde. - Innostus hiipuu.
Kerran eräs mies tuli mukaani lähetyskentälle.
Menimme köyhien asuinalueelle ja jaoimme...
Slummiin. - Niin.
Jaoimme ruokaa kahdesti viikossa. Miehen oli määrä tulla mukaan sinne, -
mutta hän ei ikinä tullut. Ainoastaan kerran hän tuli mukaan -
ja otti valokuvan lapsista voidakseen lähettää sen kannatusrenkaalleen.
Se on yksi syistä.
Näiden feikkien lähettien takia -
monia aitoja lähetyssaarnaajia katsotaan pahalla.
Tämä mies... - Pilaa kaikkien maineen.
Ihmiset sanovat: "Tämä on feikki. Tuo on feikki."
Mistä he enää erottavat, kuka on oikea lähetti?
Jos sinulla on kutsu, -
ensimmäinen paikka, missä alat toteuttaa sitä, -
on paikallinen seurakunta paikallisten pastorien kanssa.
Miten voimme lähteä lähetyskentälle, -
ellet ole kiinnittynyt paikallisseurakuntaan -
ja ellei sinulla ole hyvä suhde sen johtajiin?
Tai seurakuntaa laisinkaan. Monilla ei ole.
Käydäänpä nyt pikaisella tauolla.
Jatketaan sitten juttua Jumalan sydämestä, -
lähetystyöstä ja kutsun aktivoimisesta.
Lähde kanssamme Portugaliin. Ihmeiden lähetysmatka 2024.
Seitsemän päivää Jumalan voimaa 10.―18. maaliskuuta 2024.
Kaksi kaupunkia, Albufeira ja Vila Real de Santo António.
Kokouksia, paranemisia, ihmeitä, evankeliointia, lastentapahtumia.
Elämäsi muuttuu ikihyviksi. Lähde mukaan!
Hei taas. Puhumme lähetystyöstä ja kutsusta.
Olemme puhuneet palvelemisesta sekä Jumalan sydämestä ja voimasta.
Uskon, että rakennut tästä hengellisesti.
Siitä puheen ollen lähtekää kanssamme lähetyskentälle.
Lisätietoja lähetysmatkoista on kotisivuillamme.
Voitte osallistua kokemukseen.
Teemme lyhyitä lähetysmatkoja, jotta ihmiset saavat kokemuksen kentältä -
ja tuntuman siitä, mitä on palvella lähetyskentällä.
Kerropa vielä muita käytännön askelia -
lähetyskutsuun vastaamisesta.
On puhuttu Jumalan sydämestä ja voimasta, palvelemisesta.
Mitä muuta voi tehdä, jos haluaa astua kutsumukseensa?
Kun on tunnistanut, että on saanut kutsun, -
tärkeimpiä askeleita on kertoa siitä johtajilleen.
Emme voi tehdä lähetystyötä yksin. Emme voi lähettää itseämme.
Pitää olla seurakunta, joka lähettää. Niin kuin Paavalinkin.
Puhu johtajille, avaa heille sydäntäsi.
Tapaa heitä ja sano: "Koen kutsumusta.
Koen sydämessäni, että Jumala kutsuu minua lähetystyöhön.
Auttaisitko minua valmistautumaan. Mitä voin tehdä? Mistä aloittaa?"
Minä tein niin, sinä teit niin. Se on normaalia.
Jos sanoo: "Olen kutsuttu, en halua..." - Heippa. Jumala kutsui minut.
Raamattu tekee selväksi, että paikallisseurakunta lähettää.
Silloin saa tiimin. Miksi?
Koska lähetystyöntekijä tarvitsee tukea. Taloudellista tukea, -
rukoustukea, ohjausta, pastoraalista huoltoa.
Hän tarvitsee ihmisiä katsomaan perään ja rukoilemaan.
Hän tarvitsee paikallisseurakunnasta väkeä -
muistamaan häntä ja auttamaan häntä kaikin tavoin.
Eli ensinnäkin tapaa johtajia. Ja sitten mene lähetyskurssille.
Joskus ajatellaan: "Minulla on Jumalan kutsu, ja se riittää."
Sitten kaikki menee mönkään, ja turhaudut.
Tarvitaan koulutusta kulttuurista.
Jos kulttuuri on lähellä omaa, hyvä on. Siihen riittää pikakurssi.
Mutta mitä kauemmaksi menee omasta kulttuurista, -
sitä enemmän tarvitsee koulutusta. Tarvitsee kulttuurikoulutusta.
Nykyään on paljon lähetysjärjestöjä, jotka järjestävät kursseja -
ja kulttuurienvälistä koulutusta.
Ja kuten mainitsin, meilläkin on lyhyitä lähetysmatkoja.
Viemme ihmisiä eri maihin, kuten Brasiliaan.
Olemme vieneet ihmisiä Aasiaan ja Keski-Amerikkaan.
Tänä vuonna meillä on uusi maa.
Tarjoamme ihmisille mahdollisuutta harjoitella 7―10 päivää.
He palvelevat orpokodeissa ja seurakunnissa.
Näin voi kokeilla toimimista eri kulttuurissa.
Osa matkoillamme olleista tekee nyt omia lähetysmatkoja.
Sillä tavalla saa yhteyksiä sellaisiin, jotka jo tekevät sitä.
Jos saa kutsun, pitää alkaa luoda yhteyksiä.
Suhteet ovat lähetystyön perusta.
Älä ole yksinäinen susi.
Et jaksa.
Rakenna suhde johtajiisi -
ja kentällä toimiviin lähetystyöntekijöihin. Kuuntele heitä.
Lähde mukaan lähetysmatkoille.
Menkää Hermesin mukaan.
Kokekaa. Lähetystyö on tuntemista, kuulemista ja näkemistä.
Se on elämäntyyli, ei mikään teoria.
Suhde pastoriin, suhde muihin.
Varo sellaisia, jotka yrittävät viedä kutsusi.
Vau. Kiintoisaa. - Pitäkää varanne.
Kyllä, meillä on... - Miksi ihmiset tekevät niin? Tai yrittävät tehdä?
No, ensinnäkin saatana tekee työtä taustalla.
Raamattu sanoo, että emme taistele lihaa ja verta vastaan.
Me tiedämme, että saatana haluaa estää lähetystyön.
Jos luet Oswald Smithin kirjoja, esimerkiksi "The Victory of Christ", -
hän kertoo, miten saatana ja demonit kokoontuvat juonimaan, -
miten pysäyttää evankeliointi ja lähetystyö -
eri puolilla, Aasiassa. Se voi käyttää...
Pietarikin kielsi Jeesusta menemästä Jerusalemiin.
"Älä kuole ristillä." - Niin.
Jeesus vastasi: "Väisty, saatana."
Hän ei sanonut: "Väisty, Pietari. Mene pois."
Ajatus oli demoneista. - Niin oli. Ja Pietari oli uskova.
Saatana voi käyttää uskoviakin, perheenjäseniä, ystäviä, -
pysäyttääkseen sinut.
Kun sain kutsun lähetystyöhön ja Jumala antoi siihen varat, -
Jumala kertoi paikan, minne mennä, ja kaikkea. Valmistauduin lähtöön.
Olin kuitenkin yhä vähän epävarma ja peloissani.
Olin silloin hyvin nuori.
Lähdin ensimmäistä kertaa pois kotikaupungistani.
En ollut ikinä käynyt Parán tai Amapán osavaltioiden ulkopuolella.
Koulu oli Belo Horizontessa Lounais-Brasiliassa. Minua pelotti.
Yhtenä päivänä aivan ennen lähtöäni olin seurakunnassa.
Palvelin siellä.
Seurakunnan kerhossa kävi 200 lasta.
Auttelin kerhon vetäjiä siellä valvojana.
Eräs mies, joka oli demonin vallassa, -
lähestyi minua takaapäin ja sanoi korvaani: -
"Minulla on asiaa." Demonin ääni.
Hätkähdin ja kysyin, mitä tämä on. Miehen silmät punoittivat.
Hän vapisi. "Minulla on asiaa nyt heti." Sanoin: "Mene pois, demoni!
En halua puhua kanssasi." Hän sanoi: "Ellet puhu, säikäytän lapset."
Voin kuvitella sen kirkunan. Sanoin: "Hyvä on, mennään."
Salin takana oli luokkahuoneita ja muuta tilaa. Menimme sinne.
Kun pääsimme salista, sanoin: "Nyt mene pois."
Hän sanoi: "Rauhoitu. Sain luvan tulla tänne."
Hän oli aivan oikea mies demonien vallassa.
Hän sanoi: "Sain luvan tulla tänne tekemään ehdotuksen."
Sanoin: "Sinäkö! Oletko hölmö? En edes puhu sinulle."
Hän sanoi: "Rauhoitu. Sain luvan." Ja hän osoitti ylöspäin.
Kysyin: "Jumalaltako sait luvan tulla puhumaan kanssani? Älä viitsi."
Hän sanoi: "Niin. Kuuntele tämä. Sitten lähden."
Vastasin: "Sano sanottavasi ja häivy sitten."
Hän sanoi: "Jos lupaat olla lähtemättä matkalle, -
annan sinulle kaiken haluamasi rahan.
Tiedän, että olet köyhä. Laita käsi taskuun.
Siellä ei ole latin latia." Se oli totta.
Hän sanoi: "Saat niin paljon rahaa kuin haluat.
Ennen vuorokauden vaihtumista annan niin paljon kuin haluat."
Ja vielä: "Jos olet menemättä, teen sinusta kuuluisan."
Siihen aikaan lauloin bändissä. Minulla on levy.
Teimme bändin kanssa levyn. Hän sanoi: "Teen sinusta kuuluisan."
Sanoin: "Luuletko, että laulan sinulle? En ikinä!"
Hän sanoi: "Ei. Ei tarvitse laulaa minulle. Laula Jumalallesi.
Voin tehdä sinusta kuuluisan niinkin."
Kolmanneksi hän sanoi: "Voin antaa sinulle haluamasi naisen.
Se, jonka kanssa olet..." Tarkoitti tyttöystävääni, Cilanea. - Vaimoasi.
Hän sanoi: "Hän ei ole mitään. Saat parhaista parhaan.
Ei tarvitse tehdä mitään. Olet vain lähtemättä."
Paholainen haluaa estää. - Niin.
Silloin sain... Tässä näkyy Pyhän Hengen voiman tärkeys.
Sillä hetkellä tunsin Pyhän Hengen palavan sydämessäni.
Sanoi: "Minullakin on ehdotus sinulle, demoni.
Jos annat minulle yhdenkin asioista, joita sinulta pyydän, en lähde."
Hän sanoi: "Anna tulla."
Sanoin: "Ensinnäkin nimeni elämän kirjaan.
Toiseksi ikuisen paikan Jumalan valtakunnasta.
Ja kolmanneksi hyvin syvän ja läheisen suhteen Jumalan kanssa."
Hän sanoi: "Tiedäthän, etten voi antaa noita."
Sanoin: "Selvä. Häivy sitten!"
Olen rikas, kun minulla on kaikki tämä.
Sitten hän lähti.
Saatana siis yrittää pysäyttää sinut ja se käyttää kaikkea, mitä voi.
Rukoillaan nopeasti kutsun saaneiden puolesta, -
ettei saatana pysäytä heitä. Rukoillaan nopeasti Jeesuksen nimessä.
Rukoilen Jeesuksen nimestä veljien ja sisarten puolesta, -
että ne, joilla on kutsu Sinulta, voivat ottaa tarvittavat askeleet -
voidakseen seurata kutsua läsnäolossasi, Herra.
Rukoilen Pyhän Hengen voimaa heidän elämäänsä.
Rukoilen, että saatana voidaan tuhota -
ja että vihollisen valheet hälvenevät ja he näkevät polun kirkkaasti -
ja voivat seurata Sinua. Pyhä Henki, johdata.
Anna hyviä johtajia auttamaan heitä näissä askelissa. Aamen.
Aamen. Kiitos, veli. Nähdään. - Ilo oli minun puolellani.
Siunausta teille. Pidetään yhteyttä.
Katso kotisivuiltamme tietoja lähetysmatkoista.
Olet rakas. Rukoilemme puolestasi. Nähdään taas. Jumalan siunausta!
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.
Lähde kanssamme Portugaliin. Ihmeiden lähetysmatka 2024.
Seitsemän päivää Jumalan voimaa 10.―18. maaliskuuta 2024.
Kaksi kaupunkia, Albufeira ja Vila Real de Santo António.
Kokouksia, paranemisia, ihmeitä, evankeliointia, lastentapahtumia.
Elämäsi muuttuu ikihyviksi. Lähde mukaan!